**Generácia staviteľov pyramíd 2020**

**je poslednou svojho druhu**

V učebniciach dejepisu sa dočítame, že prvú pyramídu si postavil faraón Džóser. Táto mimoriadna stavba krajinu nijako nevyčerpala, ako sa nám to snažia ekonómovia tvrdiť dnes. Naopak, jeden z jeho nasledovníkov, Sneferu (otec faraóna Chufua) si o niekoľko desiatok rokov neskôr postavil tri veľké pyramídy, ktorých celkový objem bol väčší ako objem pyramídy faraóna Chufua. Na faraóna Snefera pritom Egypťania v písomnostiach spomínajú ako na dobrého a spravodlivého vládcu. Čo ani so značnou dávkou masochizmu voči sebe sa nedá povedať o tých dnešných.

Takže skúsim na chvíľu uspokojiť našich ekonomických bojovníkov proti deficitu a dlhu: v starom Egypte neexistovalo nič také ako finančný trh. Faraóni financovali stavby z výnosu zo štátnych majetkov a z vybratých poplatkov. Nemali si kde požičať ani sa zadlžiť. Rozloha obrábanej pôdy však bola v Egypte daná prírodou a existujúcimi technológiami. Zahraničný obchod často splýval s vojenskými výpravami. Teda je jasné, že náklady na zbrojenie boli súčasťou ekonomiky faraónov, ale ešte neboli tak prepojené na urbanistiku, ako je tomu dnes. Pyramídy nám pretrvali cca 7 000 rokov a s ním aj pôvodné usporiadanie ľudskej spoločnosti pyramidálnym spôsobom.

 V našej exkurzii po svete pyramíd budeme pokračovať v Štokholme, kde sa budeme venovať trochu inej a neskutočne staršej a na ľudí zhubnejšej pyramíde. Tou je pyramída výdavkov na zbrojenie. Svetové výdavky na zbrojenie už tretí rok rastú. Ročne cca o 2,6 percenta na odhadovaných 1,82 bilióna dolárov, zistila to štúdia Štokholmského medzinárodného ústavu pre výskum mieru (SIPRI).

Vojenské výdavky sú dnes najvyššie od roku 1988, odkedy ich SIPRI začal sledovať. Napríklad Poľsko, ktoré predstavuje v rámci strednej Európy čo do vojenských výdavkov špičku a vynakladá na ne 41,%výdavkov regiónu, dalo na armádu medziročne o 8,9 percenta viac. Bolo to 11,6 miliardy dolárov. Litva zvýšila svoje vojenské výdavky v uplynulom desaťročí vôbec najviac zo všetkých európskych krajín. Medzi rokmi 2009 až 2018 o 156 %. Aj Česká republika sa dostala do pätnástky krajín s najvyšším medziročným nárastom zbrojných výdavkov. Podľa údajov SIPRI Praha vlani zvýšila svoje výdavky na obranu o 18 percent na 2,8 miliardy dolárov. Európa ako celok pozdvihla svoje výdavky na obranu o 1,4 percenta odhadom na 364 miliárd dolárov.

Ďalšie monumentálne dielo vo svete pyramíd tvorí **svetová finančná pyramída „zeleného papiera“ so  znakom pyramídy a vzdialene pripomínajúca hru na Čierneho Petra. Ale jej dni sa nám krátia a tak spomeniem len jej niektoré hrozivé rozmery.**

Deväť biliónov 283 mld - 9,283,000,000,000 je celkové množstvo bankových depozitov v Spojených štátoch. Federálna spoločnosť pre poistenie vkladov (FDIC) má na svojich účtoch majetok pre poistenie vkladov 25 miliárd dolárov, ktoré by v podstate mali všetky vklady „garantovať“. Inými slovami, pomer celkových vkladov k dostupným prostriedkom fondu ochrany vkladov je viac ako **371:1. Takže, len jeden klient bude v prípade pádu odškodnený, to v praxi bude znamenať, že žiadny.**

Vyše desať biliónov - 10,012,800,000,000 je celkové množstvo hypotekárneho dlhu v Spojených štátoch. Aj keby sme vybrali  každý jeden cent z každého jedného bankového účtu v USA, stále by to nestačilo na jeho pokrytie.

Takmer desať a pol bilióna - 10,409,500,000,000 je veľkosť peňažnej zásoby M2 v Spojených štátoch. Toto je pravdepodobne najpoužívanejší spôsob merania celkového množstva peňazí v americkej ekonomike.

Pätnásť biliónov - 15,094,000,000,000 je hrubý domáci produkt USA. Meria celkovú ekonomickú aktivitu v Spojených štátoch za jeden rok.

Takmer sedemnásť triliónov - 16,749,269,587,407.53 je veľkosť federálneho dlhu USA. Za posledných desať rokov narástol o viac ako 10 biliónov dolárov.

Tridsaťdva biliónov - 32,000,000,000,000 je celkové známe množstvo peňazí, ktoré svetové elity poschovávali v offshore destináciách.

Vyše päťdesiat biliónov - 50,230,844,000,000 je celkový štátny dlh všetkých krajín sveta.

Vyše päťdesiatšesť biliónov - 56,280,790,000,000 je celková výška dlhu (štátneho, firemného, spotrebiteľského, atď.) vo finančnom systéme USA.

Púhych šesťdesiatjeden biliónov - 61,000,000,000,000 je celkové aktívum 50 najväčších bánk sveta.

Sedemdesiat biliónov - 70,000,000,000,000 je približná veľkosť svetového HDP.

Avšak stodeväťdesiat biliónov - 190,000,000,000,000 je približná veľkosť celkového svetového dlhu. Za poslednú dekádu sa skoro zdvojnásobil.

Dvestodvanásť a pol bilióna - 212,525,587,000,000 –  toto je podľa americkej vlády nominálna hodnota derivátov držaných 25 najväčšími bankami v USA. Tie však majú celkové aktíva vo výške len 8,9 bilióna dolárov. Inými slovami, expozícia týchto bánk voči derivátom prevyšuje ich celkové aktíva v pomere 24:1.

Až jeden a pol trilióna - 600,000,000,000,000 až 1,500,000,000,000,000 , toto je odhad celkovej nominálnej hodnoty všetkých derivátov sveta. Na hornej hranici tohto rozpätia dosahuje pomer derivátov k celosvetovému HDP pomer viac ako 21:1.

 Táto pyramída je skutočne impozantná mnohí si kladú otázku, čo majú spoločné všetky tieto výtvory. Je to skutočne len jediná vec, ktorá stojí za diskusiu a to je množstvo umŕtvenej práce ľudí, množstvo ich pochovaných nádejí, zničeného materiálu, surovín a v poslednom čase aj spotrebovaného životného prostredia.

 Aj keď predstava človeka pri týchto číslach z fonačnej pyramídy zlyháva, tak určite by nemali zlyhávať predstavy o tom, čo spôsobuje v oblasti ochrany životného prostredia. Namiesto debilizácie svetových inštitúcií vystúpeniami ekologicky svätej Gréty Thunbergovej, by už bolo načase vážne pouvažovať o tom, ako tieto tri ľudské výtvory pôsobia na naše životné prostredie. U tej prvej možno povedať, že škody, ktoré na našom prostredí vznikajú sú spôsobené turistickým ruchom a teda priebežne odstrániteľné. Aj keď je archeológia vedný obor, ktorý je vo svojej podstate deštruktívny, dajú sa objavené pamiatky zachovať veľmi dlho, ale nie navždy.

Druhá pyramída , pyramída zbrojných výdavkov, by mala byť pre našich ekoteroristov (lebo ako ich inak dnes nazvať) **hlavným poľom boja už nie za ochranu, ale záchranu životného prostredia**. Tak ako kvalitu nedokážeme ukontrolovať v hromadnom výrobnom procese, tak sa zatiaľ nedá ošetriť ekologický následok technológie, pokiaľ už ekologická ochrana nie je zabudovaná priamo do technológie výroby. Zbrojné technológie sú pravým opakom požiadavky na ochranu životného prostredia. Vojenské technológie sú výhradne určené na ničenie všetkého, čo len okolo seba vidíme, to je ich univerzálna vlastnosť s výnimkou druhov vojenskej technológie dvojakého určenia. Pokiaľ sa ekológia nestala komerčnou záležitosťou, boli ešte „Zelení“ na strane ľavého politického spektra. Tie dní sú už dávno preč. Celé toto hnutie sa zaradilo ako súčasť svetovej a politiky, ekonomiky s nejasnými zámermi. Napríklad obchodovanie s emisiami je žiarivý príklad komercionalizácie životného prostredia. Nikto z dnešných tzv. ekológov nekritizuje trvalé poškodenie životného prostredia strelami z ochudobneného uránu, chemickým a biologickými splodinami. Nik z nich nevyhodnocuje bývalé bojiská z hľadiska trvalého poškodenia planéty. Mŕtva práca stelesnená v zbraniach a vo vybudovanej nezničiteľnej infraštruktúry potrebnej na ich požitie, dnes ekológom žily netrhá. Vojensko-priemyselný komplex s jeho potencionálnymi hrozbami ako by pre ekológov neexistoval

Každá ekonomická činnosť človeka zanecháva svoje stopy na životnom prostredí. Neplatiteľné dlhy finančnej pyramídy ženú investorov do nadprodukcie všetkého čo len poznáme. Nie tak dávno ekológovia začali básniť o pojme uhlíkovej stopy, vyrobili z toho globálny problém. Pri tom ale zabudli, že investori sa neriadia logistikou prepravy, ale ziskom. Vojaci niektorých krajín budujú sklady vysoko nebezpečných látok na zahraničných základniach. Aj ničenie týchto zbraňových systémov a prostriedkov je dávno mimo oblasť pozornosti ekológov. O to vďačnejšie sa zapájajú do tzv. nekapitálovej konkurencie v developerských projektoch a uprednostňujú tých, ktorí im viac platia za vydieračské posudky. Takže možno skonštatovať, že akékoľvek sebalepšie občianske hnutie je okamžite zabudované do pyramídy moci korporátneho fašizmu. Deje sa tak cez komerciu a následne aj zabudovaním pôvodných hnutí súčasného politického systému vo väčšine krajín sveta. Tento akt umožňuje potom tzv. kontrolu riadenia škôd, ktoré by im ekológovia mohli reálne spôsobiť na súčasnom systéme moci. Voltaire kedysi povedal : **„Dômyselné, nie užitočné pravdy sa podobajú hviezdam, ktoré nám pre veľkú vzdialenosť nedávajú nijaké svetlo.“** Alarmizmus z červených svetiel výstrahy ekologických aktivistov nám pri malej vzdialenosti od fungovania systému zas oslepuje. Zmena, alebo aspoň kontrola politického systému v  prípade životného prostredia je preto nevyhnutná.

**Dr. Peter Kasalovský**

Predstaviteľ združenia a jeho Medzinárodného mierového výboru

**Dr. Ján Šály**

Člen Výboru združenia a člen Medzinárodného mierového výboru